**OBRAZLOŽENJE IZMJENA I DOPUNA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2023. GODINU I PROJEKCIJA PLANA ZA 2024. I 2025. GODINU**

**UVOD**

Uvažavajući odredbe članka 10. stavka 4. Zakona o proračunu (NN 144/21)  Fond za zaštitu okoliša i energetsku učinkovitost (dalje Fond) je izradio Izmjene i dopune Financijskog plana Fonda za zaštitu okoliša i energetsku učinkovitost za 2023. godinu (dalje Izmjene).

Planirani prihodi i primici smanjuju se za 45.849.469,00 EUR i iznose 367.785.685,00 EUR.

Planirani rashodi i izdaci smanjuju se za 72.322.844,0 0EUR i iznose 328.845.524,00 EUR.

 **PRIHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| PRIHODI POSLOVANJA | 413.608.609 | -45.849.469 | 367.759.140 | 88,9 |
| PRIHODI OD PRODAJE NEFINANCIJSKE IMOVINE |  |  |  |  |
| **UKUPNI PRIHODI** | **413.608.609** | **-45.849.469** | **367.759.140** | **88,9** |

Ukupni prihodi smanjuju se za 45.849.469,00 EUR i iznose 367.759.140,00 EUR, a najznačajnije smanjenje odnosi se na prihod iz Modernizacijskog fonda.

 **RASHODI**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| RASHODI POSLOVANJA | 399.558.443 | -71.481.855 | 328.076.588 | 82,1 |
| RASHODI ZA NABAVU NEFINANCIJSKE IMOVINE | 1.609.925 | -840.989 | 768.936 | 47,8 |
| **UKUPNI RASHODI** | **401.168.368** | **-72.322.844** | **328.845.524** | **82,0** |

Planirani rashodi Fonda za 2023. godinu smanjuju se za 72.322.844,00 EUR i iznose 328.845.524,00 EUR.

Rashodi poslovanja smanjuju se za 71.481.855,00 EUR i iznose 328.076.588,00 EUR.

Rashodi za subvencije smanjuju se za 45.923.519,00 EUR, a smanjenje se u najvećoj mjeri odnosi na rashode planirane za Modernizacijski fond s početkom realizacije evaluiranih projekata u 2024. godini. Rashodi za pomoći unutar općeg proračuna smanjuju se za 8.133.735,00 EUR obzirom da je na nekim  projektima zaštite okoliša i energetske učinkovitosti došlo do promjene u dinamici radi provođenja postupaka javne nabave odnosno, nisu još ishođeni akti potrebni za provedbu projekata kao i radi produžetka rokova za realizaciju projekata radi čega se pomakao rok za isplatu.

Rashodi za donacije i kapitalne pomoći u okviru pozicije Ostali rashodi smanjuju se za 18.593.126,00 EUR, a smanjenje se  uglavnom odnosi na rashode planirane za Modernizacijski fond s početkom realizacije evaluiranih projekata u 2024. godini.

Rashodi za nabavu nefinancijske imovine smanjuju se za 840.989,00 EUR i iznose 768.936,00 EUR, a smanjenje se u najvećoj mjeri odnosi na rashode za ulaganja u računalne programe.

Najznačajnije smanjenje izvršeno je u okviru rashoda za Programe i projekte energetske učinkovitosti i to za 63.814.092,00 EUR, a u najvećoj mjeri odnosi se na rashode planirane za Modernizacijski fond s početkom realizacije evaluiranih projekata u 2024. godini. Programi i projekti zaštite okoliša smanjuju se za 14.437.678,00 EUR, Administrativno upravljanje i opremanje povećava se za 148.022,00 EUR, a Gospodarenje s posebnim kategorijama otpada povećava se za 5.780.904,00 EUR.

 **UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| UKUPNI PRIHODI | 413.608.609 | -45.849.469 | 367.759.140 | 88,9 |
| UKUPNI RASHODI | 401.168.368 | -72.322.844 | 328.845.524 | 82,0 |
| **RAZLIKA - VIŠAK/MANJAK** | **12.440.241** | **26.473.375** | **38.913.616** | **312,8** |

Ukupni višak prihoda nad rashodima povećava se za 26.473.375,00 EUR i sada iznosi 38.913.616,00 EUR.

 **RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2023.** | **Povećanje/Smanjenje** | **Novi plan za2023.** | **Indeks** |
| PRIMICI OD FINANCIJSKE IMOVINE I ZADUŽIVANJA | 26.545 | 0 | 26.545 | 100,0 |
| IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 |  |
| PRIJENOS SREDSTAVA IZ PRETHODNE GODINE | 377.830.480 | 0 | 377.830.480 | 100,0 |
| PRIJENOS SREDSTAVA U SLJEDEĆU GODINU | -390.297.266 | -26.473.375 | -416.770.641 | 106,8 |
| **NETO FINANCIRANJE** | **-12.440.241** | **-26.473.375** | **-38.913.616** | **312,8** |

Planirani primici od financijske imovine i zaduživanja nisu se mijenjali i iznose 26.545,00 EUR.

Planirani prijenos sredstava iz prethodne godine nije se mijenjao i iznosi 377.830.480,00 EUR.

Planirani prijenos sredstava u sljedeću godinu povećava se za 26.473.375,00 EUR i iznosi 416.770.641,00 EUR.